**2023/10/19/ Pranešimas spaudai**

 **„Avia Solutions Group“ atidarė biurą Londone**

„Avia Solutions Group“, didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupių, tęsią strateginę plėtrą Jungtinėje Karalystėje. Grupė atvėrė naujo biuro duris Londone, kur įsikurs grupei priklausanti užsakomųjų skrydžių bendrovė „Chapman Freeborn“. Sičio rajone įkurtame naujajame biure dirbantys specialistai aptarnaus augančią tarptautinę bendrovės klientų bazę.

„50 m. rinkoje veikianti grupės įmonė „Chapman Freeborn“ toliau stiprina savo pasaulinį tinklą. Naujasis biuras Londone – viename didžiausių Europoje oro susisiekimo mazgų – yra svarbus strateginis žingsnis įmonės tarptautinei plėtrai ir naujų talentų pritraukimui“, – teigia „Avia Solutions Group“ generalinis direktorius Jonas Janukėnas.

Biuras centrinėje Londono dalyje taps klientams ir partneriams lengvai pasiekiamu kompetencijų centru bei padės efektyviau valdyti „Chapman Freeborn“ būstinės Londono Getviko oro uoste veiklą.

„Užsakomųjų skrydžių tarpininkavimo versle svarbiausia yra žmonės, todėl atidarėme naują biurą būtent Londone, kur siekiame pritraukti geriausius talentus ir sustiprinti savo pozicijas rinkoje”, – biuro atidarymo renginyje kalbėjo Russi Batliwala, „Chapman Freeborn“ valdybos pirmininkas.

„Chapman Freeborn“ turi biurus Niujorke ir Hiustone, taip pat Austrijoje, Šveicarijoje, Prancūzijoje, Tailande, Vietname ir Indonezijoje. Užsakomųjų verslo keleivinių ir krovininių orlaivių nuomos bendrovė kasmet organizuoja skrydžius į daugiau nei 800 krypčių visuose žemynuose.

 „Avia Solutions Group“ yra didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikianti įmonių grupė, turinti 192 orlaivių parką. „Avia Solutions Group“ veikia 68 pasaulio šalyse, turi biurus Lietuvoje, Niujorke, Dubajuje, Dubline ir kituose pasaulio miestuose.

**Apie „Avia Solutions Group“:**

„Avia Solutions Group“ didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikianti įmonių grupė, turinti 192 orlaivių parką. Grupei priklauso daugiau nei 100 įmonių, įskaitant „SmartLynx Airlines“, „Avion Express“, „Bluebird Nordic“, „BBN Airlines Indonesia“, „KlasJet“, „Magma Aviation“. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas ir kitas. „Avia Solutions Group“ komandą sudaro 11 500 aukštos kvalifikacijos aviacijos profesionalų, padaliniai išsidėstę 68 šalyse visame pasaulyje.

**Kontaktai žiniasklaidai:**

Silvija Jakienė
Komunikacijos departamento direktorė
„Avia Solutions Group”
silvija.jakiene@aviasg.com
+370 671 22697